ครม.เตรียมพิจารณาแผนฟื้นฟูบริษัทการบินไทย ตามที่คณะกรรมการนโยบายรัฐวิสาหกิจเสนอ
ครม.เตรียมพิจารณาแผนฟื้นฟูบริษัทการบินไทย ตามที่คณะกรรมการนโยบายรัฐวิสาหกิจเสนอ         การประชุมคณะรัฐมนตรีวันนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม ที่ตึกสันติไมตรี ทำเนียบรัฐบาล โดยวาระสำคัญคือ คณะกรรมการนโยบายรัฐวิสาหกิจ หรือ คนร.จะเสนอแผนฟื้นฟูบริษัทการบินไทย จำกัด (มหาชน) ให้คณะรัฐมนตรีพิจารณาโดยเป็นแผนฟื้นฟูปรับโครงสร้างหนี้ด้านสำนักงาน กสทช. รายงานผลการเตรียมความพร้อมในการตราพระราชกฤษฎีกาตามมาตรา 30 แห่งพระราชบัญญัติองค์กรจัดสรรคลื่นความถี่และกำกับการประกอบกิจการ วิทยุกระจายเสียง วิทยุโทรทัศน์ และกิจการโทรคมนาคม (ฉบับที่ 3 ) พ.ศ. 2562ขณะที่กระทรวงการพัฒนาสังคมและความมั่นคงของมนุษย์ เสนอให้พิจารณา ทบทวนมติคณะรัฐมนตรีเมื่อวันที่ 31 มีนาคม 2563 เรื่อง อนุมัติการกู้เงิน Soft loan ของสำนักงานธนานุเคราะห์ จำนวน 2,000 ล้านบาท จากธนาคารออมสิน โดยให้กระทรวงการคลังค้ำประกันนอกจากนี้ คาดว่าที่ประชุมจะรับทราบสถานการณ์การแพร่ระบาดของโรคโควิด-19 ภายหลังมีการผ่อนปรนมาตรการระยะที่ 2 และการปฏิบัติตามมาตรการเคอร์ฟิวหลังปรับเวลาเป็น 23.00 น.-04.00 น.รวมถึงการเรียนการสอนผ่านระบบออนไลน์ และสำนักพระพุทธศาสนาแห่งชาติจะรายงานเรื่องพระพุทธศาสนาในสถานการณ์โรคโควิด-19ทั้งนี้ต้องจับตาถึงกรณีที่มีกระแสข่าวว่า จะมีการเสนอเรื่องให้ไทยเข้าร่วมภาคีความตกลงหุ้นส่วนทางเศรษฐกิจภาคพื้นแปซิฟิก (CPTPP) เป็นวาระจรเข้าคณะรัฐมนตรี (ครม.)หลังจากเคยถอนเรื่องจากวาระ ครม.เมื่อปลายเดือนเมษายนที่ผ่านมา